నందమూరి బాలకృష్ణ

నందమూరి బాలకృష్ణ (జననం: 1960 జూన్ 10) ఒక తెలుగు సినిమా నటుడు, నిర్మాత, శాసనసభ సభ్యుడు. బాలకృష్ణ వైవిధ్యభరితమైన పాత్రలు పోషించడమేకాక, పౌరాణిక, జానపద, సాంఘిక చిత్రాలలో చేయుటకు ప్రసిద్ధి. తన సినీజీవితంలో ఎన్నో తెలుగు సినిమాలు చెయ్యడం వలన తెలుగువారికి సుపరిచితుడు. ఇతను నందమూరి తారకరామారావు కుమారుడు. ప్రస్తుతం ఆయన శ్రీ సత్య సాయి జిల్లా హిందూపురం ఎం.ఎల్.ఏగా తెలుగుదేశం పార్టీ తరపున ప్రాతినిధ్యం వహిస్తున్నాడు.

బాలకృష్ణకు భారత ప్రభుత్వం దేశంలోనే అత్యున్నత మూడో పురస్కారం పద్మ భూషణ్ అవార్డును 2025 జనవరి 25న ప్రకటించింది. ఆయన ఏప్రిల్ 28న ఢిల్లీలోని రాష్ట్రపతి భవన్‌లో భారత రాష్ట్రపతి ద్రౌపది ముర్ము చేతుల మీదుగా అవార్డును అందుకున్నాడు.

నందమూరి బాలకృష్ణ 50 ఏళ్లకు పైగా సినిమాల్లో నటుడిగా కొనసాగుతున్నందుకు గాను ఆయనకు వరల్డ్‌ బుక్‌ ఆఫ్‌ రికార్డ్స్‌ గోల్డ్‌ ఎడిషన్‌లో స్థానం దక్కింది. ఈ సందర్బంగా 2025 ఆగస్టు 30న హైదరాబాద్‌లో జరిగిన కార్యక్రమంలో ఈ అవార్డును అందుకున్నాడు. భారతీయ చలన చిత్ర పరిశ్రమలో ఈ అవార్డుకు ఎంపికైన తొలి హీరోగా బాలయ్య నిలిచాడు.
బాల్యం, విద్యాభ్యాసం

బాలకృష్ణ బాల్యం హైదరాబాదులో గడిచింది. ఎన్టీ రామారావు గారి 12 మంది సంతానంలో బాలకృష్ణ ఆరవ కుమారుడు‌‌. ఇంటర్మీడియట్ చదువు పూర్తయిన వెంటనే నటుడు కావాలని కోరుకున్నాడు. కానీ కనీసం డిగ్రీ అయినా పూర్తి చేయాలనే తండ్రి కోరికను మన్నించి నిజాం కళాశాలలో డిగ్రీ చదివాడు.
వ్యక్తిగత జీవితం

బాలకృష్ణ 1982లో వసుంధరాదేవి వివాహం చేసుకున్నాడు. ఆయనకు ఇద్దరు కుమార్తెలు బ్రాహ్మణి, తేజస్విని, ఒక కుమారుడు మోక్షజ్ఞ ఉన్నాడు.
కెరీర్

బాలకృష్ణ పద్నాలుగేళ్ళ వయసులో తండ్రి ఎన్. టి. ఆర్ దర్శకత్వం వహించిన తాతమ్మకల (1974) చిత్రంతో వెండితెరకు పరిచయం అయ్యాడు. మొదట్లో వివిధ సినిమాల్లో సహాయనటుడిగా కనిపించాడు. తర్వాత తండ్రితో కలిసి నటించిన చిత్రాలు ఎక్కువగా ఉన్నాయి. కథానాయకుడు కాకముందు బాలకృష్ణ నటించిన తాతమ్మ కల, దాన వీర శూర కర్ణ, అక్బర్ సలీమ్ అనార్కలి, శ్రీమద్విరాట పర్వము, శ్రీ తిరుపతి వెంకటేశ్వర కళ్యాణం సినిమాలకు ఎన్. టి. ఆర్ దర్శకత్వం వహించాడు. 2021 లో బోయపాటి శ్రీను దర్శకత్వంలో అఖండ వారి కలయికలో మూడవ సినిమా. 16 సంవత్సరాల వయసులో అన్నదమ్ముల అనుబంధం అనే సినిమాలో నటించారు. 1984లో సాహసమే జీవితం అనే సినిమాలో మొట్టమొదటిసారిగా హీరోగా నటించడం జరిగింది. బాలకృష్ణ తన కెరీర్ ప్రారంభంలో నటించినా సినిమాలలో సాహసమే జీవితం జననీ జన్మభూమి మంగమ్మగారి మనవడు అపూర్వ సహోదరుడు మువ్వగోపాలుడు ముద్దుల మామయ్య సినిమాలు విజయవంతమయ్యాయి. తెలుగులో మొట్టమొదటి సారిగా తీసిన సైన్స్ ఫిక్షన్ సినిమా ఆదిత్య 369 లో బాలకృష్ణ పాత్రను, కథను చాలామంది మెచ్చుకున్నారు. రాబోయే కాలంలో జరిగే మార్పులను చాలావరకు ఆ రోజుల్లోనే అంచనా వేశారని చెప్పవచ్చు. 2019 వ సంవత్సరంలో ఎన్టీ రామారావు గారి బయోగ్రఫీ ఎన్టీఆర్ కథానాయకుడు ఎన్టీఆర్ మహా నాయకుడు సినిమాలలో తన తండ్రి పాత్రను పోషించాడు.
పురస్కారాలు

* 1994 లో భైరవద్వీపం చిత్రానికి గాను ఉత్తమ నటుడుగా ఫిలింఫేర్ అవార్డు.
* 2నరసింహ నాయుడు (2001), సింహా ( 2010)లెజెండ్ (2014) ఉత్తమ నటుడిగా ఆంధ్రప్రదేశ్ ప్రభుత్వ నంది అవార్డు.
* నరసింహనాయుడు చిత్రానికి గాను సినీగోయర్స్ అసోసియేషన్ బెస్ట్ యాక్టర్ అవార్డు.
* 2007 లో అక్కినేని అభినయ పురస్కారంతో సత్కరించారు.
* పాండు రంగడు, సింహా, శ్రీరామరాజ్యం చిత్రాలకు గాను ఉత్తమ నటుడిగా భరతముని అవార్డు.
* లెజెండ్ చిత్రానికి గాను 2014 ఉత్తమ కథనాయకునిగా SICA అవార్డు.నంది అవార్డు కూడా
లెజెండ్ మూవీకి వచ్చింది.
రాజకీయ ప్రవేశం

* 2014 శాసనసభ ఏన్నికలలో మొదటి సారి శాసనసభకు ఎన్నిక.
*2019 లో రెండవ సారి శాసనసభకు ఎన్నిక.
నటించిన చిత్రాలు

* Varobeenas Express(2025)
పురస్కారాలు

సైమా అవార్డులు

* 2014: ఉత్తమ నటుడు - లెజెండ్
*2025 సంవత్సరానికిగాను ఆయన చేసిన వైద్య సేవలు మరియు నటనలో ఆయన కనపరిచిన ప్రతిభకుగాను కేంద్రప్రభుత్వం చేత పద్మభూషణ్ పురస్కార గౌరవందక్కించుకున్న తెలుగు నటుల్లో ఒకరు..!
మూలాలు
బయటి లింకులు

* అభిమానుల వెబ్ సైటు
* నందమూరి అభిమానుల వెబ్ సైటు


వర్గం:1960 జననాలు
వర్గం:నంది ఉత్తమ నటులు
వర్గం:తెలుగు సినిమా నటులు
వర్గం:తెలుగుదేశం పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:రాజకీయాలలో సినీనటులు
వర్గం:ఫిలింఫేర్ అవార్డుల విజేతలు
వర్గం:నిజాం కళాశాల పూర్వవిద్యార్ధులు
వర్గం:అనంతపురం జిల్లా రాజకీయ నాయకులు
వర్గం:కృష్ణా జిల్లా సినిమా నటులు
వర్గం:కృష్ణా జిల్లా సినిమా నిర్మాతలు
వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
వర్గం:సినీ వారసత్వం గల తెలుగు సినిమా వ్యక్తులు